مقدس پھول (ناول)

رائیڈر ہیگرڈ کا ناول ہے جو سنہ 1915ء میں شائع ہوا اور اس میں معروف کردار ایلن کواٹرمین مرکزی حیثیت رکھتا ہے۔ یہ کہانی ابتدائی طور پر  میں دسمبر 1913ء (شمارہ 228) سے نومبر 1914ء (شمارہ 239) تک قسط وار شائع ہوئی اور اس کی تزئین مورس گریفن ہیگن نے کی نیز یہ  میں بھی دسمبر 1913ء سے جون 1914ء تک شائع ہوتی رہی۔

کہانی میں کواٹرمین افریقا کی ایک مہم پر نکلتا ہے جہاں اس کا مقصد ایک پُر اسرار اور نایاب مقدس پھول کو تلاش کرنا ہے۔ یہ ناول کواٹرمین سلسلے کا ساتواں ناول اور مجموعی طور پر گیارھویں کہانی ہے جس میں کواٹرمین کا کردار پیش کیا گیا ہے۔

 خلاصۂ داستان 
برادر جون جو کئی برسوں سے افریقا کی گھٹا ٹوپ وادیوں میں بھٹک رہا ہوتا ہے ایلن کو ایک نہایت بڑی اور نایاب آرکِڈ (پھول) کے بارے میں بتاتا ہے یہ اپنی نوعیت کا سب سے بڑا پھول ہوتا ہے جو اب تک دریافت ہوا ہو۔ ایلن وہ پھول انگلستان لے آتا ہے جہاں اس کی ملاقات مسٹر اسٹیفن سومرز سے ہوتی ہے۔

نیلامی کے دوران غلط فہمی کے سبب سومرز نہایت نایاب پھول کے لیے بھاری رقم ادا کر بیٹھتا ہے۔ اس کا والد اگرچہ اس رقم کی ادائیگی پر رضامند ہو جاتا ہے مگر ساتھ ہی اپنے بیٹے کو عاق بھی کر دیتا ہے۔ اسٹیفن فیصلہ کرتا ہے کہ وہ اس پھول کو بیچ کر ایک مہم کی مالی معاونت کرے گا تاکہ افریقا واپس جا کر ایلن کے لائے گئے دیو ہیکل آرکِڈ (orchid) کا زندہ نمونہ حاصل کیا جا سکے۔

اس مہم کے دوران اس کی ملاقات عرب غلام فروشوں، جنگجو قبائل، آدم خوروں اور ایک عظیم الجثہ گوریلے سے ہوتی ہے۔

 حوالہ جات 

زمرہ:رائیڈر ہیگرڈ کے ناول
زمرہ:وارڈ لاک اینڈ کمپنی کی کتابیں
زمرہ:1870ء کی دہائی میں سیٹ ناول
زمرہ:1870ء میں سیٹ فکشن
زمرہ:1915ء کے برطانوی ناول